open-index/open-wikipedia-markdown huggingface dataset:
Salkhad

**Salkhad** on kaupunki Syyrian As-Suwaydan maakunnassa.

## Historia
Vanhassa testamentissa Salkhad mainitaan nimellä *Salka* antiikin aikana se oli yksi Houranin alueen merkittävistä asutuskeskuksista. Beduiiniheimo Banu Kalbin päällikkö Hassan bin Mismar joko rakennutti tai laajensi aiemmin olemassa ollutta linnoitusta Salkhadissa vuosina 1073-1074. Linnoitus oli tukikohta beduiinien fatmidien hallitsemaa Damaskosta vastaan tekemillä sotaretkillä. Fatimidien valtaa Syyriassa seurasivat seldžukit, buridit ja zangidit. Salkhad oli läänityksenä useiden eri hallitsijoiden käsissä ja usein sama hallitsija hallitsi myös läheistä Bosran kaupunkia. Salkhadin linnoitusta laajennettiin merkittävästi aijubidien valtakaudella. 'lzz al-Dln Aybak al-Mu'azzamin hallitessa aluetta läännityksenä vuosina 1214-47 sitadelliin tehtiin suuria laajennustöitä, minkä lisäksi paikalle rakennettiin kaksi karavaaniseraljia ja moskeija. Aybakin jälkeen Salkhadia hallitsivat aijubidien suvun suorat jäsenet.

Vuonna 1260 Salkhadin hävittivät alueelle saapuneet mongolit, joita seurasi Egyptin mamelukkihallitsija Baibars. Salkhadin ja läheisen Bosran strateginen merkitys alkoi vähetä. Se hylättiin lopulta kokonaan osmanien vallattua Syyrian vuonna 1516. Alueen asuttivat uudelleen Libanonista muuttaneet druusit 1800-luvulla. Vanhan linnoituksen rauniot sijaitsevat edelleen kaupungissa kohoavalla jyrkällä kukkulalla.

## Lähteet
Ohjelman optimointi

**Ohjelman optimointi** on tietotekniikassa joukko menetelmiä, joilla ohjelmakoodin suoritusta tehostetaan. Tapauksesta riippuen optimointia voidaan tehdä esimerkiksi muistimäärän käytön, virran käytön tai suoritusajan suhteen. Optimointia voidaan tehdä kääntäjän asetuksilla ja itse ohjelmakoodin muokkaamisella.
Tärkeysjärjestyksessä ensimmäisenä on aina ohjelman oikea ja luotettava toiminta, mutta on useita tilanteita joissa optimointia voidaan tarvita.

Optimoinnin apuna voidaan käyttää profilointia "kuumien kohtien" () havaitsemiseen.

Kevyimmällä tasolla optimointi voi tarkoittaa selkeää ja yksinkertaista toteutusta ja syvemmällä tasolla toteutusmenetelmien muuttamista.

Ohjelmakoodin lisäksi tietorakenteita muuttamalla voidaan parantaa ohjelman suoritusta: kielestä riippuen ongelmakohtia voivat olla monimutkaiset varaukset yksinkertaisille rakenteille tai useita välituloksia suorituksen aikana. Muistiarkkitehtuurit kuten NUMA voivat vaatia erityistä suunnittelua.

## Esimerkkitapaus

```c
void twiddle1(int *xp, int *yp)
{
    *xp += *yp;
    *xp += *yp;
}

void twiddle2(int *xp, int *yp)
{
    *xp += 2* *yp;
}
```


Esimerkkitapauksessa on kaksi vaihtoehtoa, joissa muuttujan arvo lisätään kahdesti toiseen muuttujaan. Jälkimmäinen voi vaatia vähemmän muistioperaatioita, mutta mikäli osoittimet`xp` ja `yp` osoittavat samaan muistipaikkaan jälkimmäinen voi antaa virheellisen tuloksen.

## Katso myös
* Ershovin numero
* Amdahlin laki
* Asymptoottinen suoritusaika

## Lähteet

## Kirjallisuutta
*
GE-645

**GE-645** oli General Electricin valmistama suurtietokone, joka oli muokattu GE-635:stä. Tietokone oli kehitetty Multics-käyttöjärjestelmälle. GE-600 -sarjan tietokoneet GE-625 ja GE-635 käyttivät GECOS-käyttöjärjestelmää.

GE-645 oli 36-bittinen tietokone, jossa oli 4 megatavun magneettinen rumpumuisti tallennustilaa varten ja kykeni 435 tuhanteen käskyyn sekunnissa.

## Lähteet

## Aiheesta muualla
* Dokumentaatiota bitsavers.org-palvelussa
Yrjö Ahomaa

**Yrjö Johannes Ahomaa** (1. heinäkuuta 1923 Kauhava – 4. lokakuuta 2001) oli suomalainen kaupunginjohtaja. Hän toimi Harjavallan kunnan- ja kauppalanjohtajana 1962–1969 sekä Keravan kaupunginjohtajana 1970–1986. Puoluekannaltaan hän oli sosialidemokraatti, mutta hän vaikutti nuorena myös kommunistisessa liikkeessä ja sai jatkosodan aikana vankeustuomion maanpetoksellisesta toiminnasta osallistumalla maanalaiseen vastarintaliikkeen toimintaan.

## Elämä
### Varhaiset vuodet
Yrjö Ahomaan isä oli Tampereelta kotoisin ollut entinen punakaartilainen Otto Evert Ahomaa, joka jatkosodan aikana oli turvasäilössä sodanvastaisen toimintansa vuoksi. Myös Yrjö Ahomaa oli mukana jatkosodan maanalaisessa vastarintaliikkeessä 1940-luvulla. Hänet pidätettiin joulukuussa 1942 Olavi Heimanin kuulusteluissa tekemän ilmiannon perusteella. Ahomaa sen sijaan ei pahoinpitelystä huolimatta paljastanut Valpon kuulusteluissa ketään. Huhtikuussa 1943 hän joutui kenttäoikeuteen yhdessä 11 muun aktivistin kanssa. Ahomaa oli varastanut Teknillinen korkeakoulun laboranttikurssilta sekä työpaikaltaan Merivaara Oy:stä räjähteiden valmistukseen tarvittavia aineita ja toimittanut ne Heimanille. Hän selvisi vankeusrangaistuksella, mutta syytetyistä Heiman ja Martta Koskinen saivat kuolemantuomion ja heidät teloitettiin 

Jatkosodan päätyttyä kommunistien toiminta laillistettiin, jolloin Ahomaa liittyi Suomen Kommunistisen Puolueen jäseneksi ja toimi Suomen Demokraattisen Nuorisoliiton ensimmäisenä puheenjohtajana vuodet 1944–1947. Hän opiskeli Tampereella Yhteiskunnallisessa Korkeakoulussa.

### Kuntajohtajana
Suoritettuaan valtiotieteiden kandidaatin tutkinnon Ahomaa siirtyi sosialidemokraatteihin ja työskenteli Suolahden työväenopiston johtajana 1950–1953, Kemin sosiaalijohtajana 1953–1956 ja Hämeenlinnan sosiaalijohtajana 1956–1961. Ahomaa toimi vielä lehtorina Yhteiskunnallisessa Korkeakoulussa, kunnes hänet 1962 valittiin Harjavallan kunnanjohtajaksi liikenneonnettomuudessa kuolleen Pentti Moilasen seuraajaksi. Harjavallan muututtua kauppalaksi vuoden 1968 alussa Ahomaa jatkoi tehtävässä kauppalanjohtajan nimikkeellä kesäkuuhun 1969 saakka. 

Tammikuussa 1970 Ahomaa aloitti Keravan kaupunginjohtajana. Hän oli mukana ideoimassa vuonna 1978 ensimmäistä kertaa järjestettyjä Keravan Sirkusmarkkinoita, ja hänen aloitteestaan perustettiin vuonna 1986 Valkosipulifestivaalit.

## Perhe
Ahomaan puoliso oli Vappu Wälläri, jonka kanssa hän avioitui vuonna 1949. Vappu Wällärin isä oli ammattiyhdistysvaikuttaja Niilo Wälläri.
 
## Lähteet
Aune Rättyä-Pälli

**Aune Sisko Amanda Rättyä-Pälli** s. **Rättyä** (13. helmikuuta 1936 Nivala – 25. elokuuta 1980 Espoo) oli suomalainen laulunopettaja sekä lied- ja oopperalaulaja, äänialaltaan lyyrinen sopraano.

Maanviljelijäperheeseen Keski-Pohjanmaan Nivalassa syntynyt Aune Rättyä-Pälli lähti opiskelemaan Sibelius-Akatemiaan vuonna 1955. Hän suoritti yksinlauludiplomin Antti Koskisen ja Lahja Lingon johdolla ja piti ensikonsertin Helsingissä 1963. Hän suoritti jatko-opintoja Gerald Mooren, Gerald Souzayn ja Folke Sällströmin johdolla ja teki stipendimatkoja muun muassa Erik Werban kurssille Salzburgiin ja Hans Sittnerin kurssille Nizzaan.

Aune Rättyä-Pälli esiintyi paljon suomalaisten kaupunginorkestereiden solistina. Solistitehtäviä hänellä oli myös muun muassa Bachin Matteus-passiossa Helsingissä, Johannes-passiossa Turussa ja Markus-passiossa Kuopiossa. Ooppera- ja operettirooleja olivat *[[La Bohème]]* Lahdessa, Tampereella ja Suomen Kansallisoopperassa sekä *[[Mustalaisparoni]]* ja *[[Wieniläisverta]]* Kansallisoopperassa. Hän esiintyi myös muun muassa Kööpenhaminassa, Nizzassa, Moskovassa, Leningradissa ja Salzburgissa. 

Aune Rättyä-Pälli toimi laulunopettajana Oulun musiikkiopistossa 1966–1969, Espoon musiikkiopistossa 1969–1970, Hyvinkään musiikkiopistossa 1972–1973 ja Sibelius-Akatemiassa vuodesta 1973. Helsingin ja Jyväskylän yliopistojen opettajankoulutuslaitoksissa hän työskenteli äänenmuodostuksen ja laulun ohjauksen opettajana. Lisäksi hän toimi Savonlinnan lied-kurssien vetäjänä. 

Rättyä-Pälli kuoli 44-vuotiaana vaikeaan sairauteen. Hän oli vuodesta 1959 naimisissa viulutaiteilija Olavi Pällin (1939–2002) kanssa.

## Lähteet
*
*

## Aiheesta muualla
* Aune Rättyä-Pälli Suomen Kansallisoopperan Encore-esitystietokannassa
Honeywell 6000 -sarja

**Honeywell 6000** on Honeywellin valmistama suurtietokonesarja, joka perustuu General Electricin aloittamaan GE-635:n seuraajaan.

Sarjan tietokoneissa on käytetty GECOS-käyttöjärjestelmää. 6040, 6060 ja 6080 -malleja markkinoitiin erityisesti "raskaaseen COBOL käyttöön".

Sarja nimettiin myöhemmin uudelleen *Level 66*.

## Lähteet

## Aiheesta muualla
* Dokumentaatiota BitSavers.org -palvelussa
Vankilavihkot

**Vankilavihkot** () on italialaisen kommunistin ja marxilaisen teorian kehittäjän Antonio Gramscin merkittävin työ, joka koostuu 29 vihkosta, jotka hän kirjoitti ollessaan vankilassa 1929–1935. Ne on julkaistu neljänä niteenä hänen kuolemansa jälkeen.

## Alkuteos
**Quaderni del carcere* 
** Osa 1, *Quaderni 1(XVI)–5(IX)*, (1929–1932) 
** Osa 2, *Quaderni 6(VIII)–11(XVIII)*, (1930–1933)
** Osa 3, *Quaderni 12(XXIX)–29(XXI)*, (1932–1935)
** Osa 4, *Apparato critico*

### Suomennetut
* *Vankilavihkot: Valikoima 1*, toim. ja johdannon kirj. Mikael Böök, suom. Martti Berger, Mikael Böök, Leena Talvio Kansankulttuuri, 1979 
* *Vankilavihkot: Valikoima 2*, Mennyttä ja nykyistä. Tämän päivän Ruhtinas. Valtio. Amerikanismi ja fordismi, toim. Mikael Böök, suom. Martti Berger, Mikael Böök, Leena TalvioKansankulttuuri, 1982 

## Lähteet

## Aiheesta muualla
*Vankilavihkot verkossa
Banifing

**Banifing** on Banin sivujoki Malissa ja Burkina Fason rajalla. Sen pituus on noin 200 kilometriä ja valuma-alueen laajuus 19&nbsp;570 neliökilometriä.

Banifing saa alkunsa Burkina Fason rajalta N’Gorlaka ja Tessé (Longo) -jokien yhtymäkohdasta. Se virtaa kohti luodetta ja laskee Baniin 20 kilometriä Baoulén ja Bagoén yhtymäkohdan alapuolella. Tärkein sivujoki on Lotio. Valuma-alueeseen kuuluvat Burkina Fason Kénédougoun provinssi sekä Malin Sikasson ja Koutialan piirit.

Banilla ja sen alkujoilla on myös useita muita Banifing-nimisiä sivujokia.

## Lähteet
Kansainvälinen viestikirja

**Kansainvälinen viestikirja** (International Code of Signals) on kansainvälisen merenkulkujärjestön meriturvallisuuskomitean ylläpitämä viestintäohjeisto, joka käsittää viestimisen viestilipuilla, valolla morsettamalla, äänellä morsettamalla, puheella megafonin kautta, radiosähkötyksellä, puheella radiota käyttäen ja morsettamalla lipuilla tai käsin. Viestinnän perusajatus on luoda kansainvälisiin koodeihin perustuva viestintämahdollisuus, jolloin kielivaikeudet eivät ole hätätilanteessa viestinnän esteenä.

Kansainvälinen viestikirja (International Code of Signals) perustuu kansainvälisiin sopimuksiin. Viestikirjaa hallinnoi kansainvälinen merenkulkujärjestö, jolle asiasta vastaaminen siirtyi kansainvälisen radiokonferenssin (Atlantic City 1947) ehdotuksesta. Kansainvälinen merenkulkujärjestö otti tehtävän yleiskokouksen päätöksellä vastatakseen vuonna 1959 sen jälkeen, kun järjestöä koskeva sopimus oli rekisteröity Yhdistyneiden Kansakuntien sopimussarjassa 17.3.1958/4214. Suomessa kansainvälistä merenkulujärjestöä koskeva sopimus tuli voimaan 21.4.1959 ja sopimus on julkaistu Suomen säädöskokoelman sopimussarjassa numerolla SopS 20/1959.

Kansainvälisessä merenkulkujärjestössä kansainvälisestä viestikirjasta vastaaminen kuuluu meriturvallisuuskomitealle mainitun sopimuksen 29.b artiklan nojalla. Kansainvälisen merenkulkujärjestön yleiskokous vahvisti meriturvallisuuskomitean valmisteleman uuden ajantasaistetun viestikirjan 29.7.1965. Mainittu julkaisu korvasi kansainvälisen viestityskirjan 1931, jonka merenkulkulaitos ja merivoimat olivat julkaisseet vuonna 1949 myös suomeksi. Vuoden 1965 kansainväliseen viestikirjaan tehdyt muutokset vahvistaa kansainvälisen merenkulkujärjestön meriturvallisuuskomitea. Virallinen voimassa oleva kansainvälinen viestikoodisto sisältyy kansainvälisen merenkulkujärjestön julkaisuun *International Code of Signals*.

Viestikirja on osa merilain (1994/674) 22a:1 § (2017/482) tarkoittamia Suomen kansainvälisiä velvoitteita, jotka Suomi panee presidentin tai valtioneuvoston asetuksilla osaltaan täytäntöön. Kansainvälistä viestikirjaa ei ole sellaisenaan pantu täytäntöön asetuksella Suomessa, mutta muun muassa muutokset ihmishengen turvallisuudesta merellä vuonna 1974 tehtyyn yleissopimukseen (SopS 6/2003) V osa 21. sääntö määrää, että tietyissä aluksissa viestikirja kuuluu radioaseman pakolliseen varustukseen.

## Lähteet

## Kirjallisuutta
* International code of signals. International Maritime Organization. London: IMO, 2005. .
Burroughs B5000

**Burroughs B5000** oli Burroughsin valmistama suurtietokone, joka käytti diskreettejä transistoreja ja myöhemmin mikropiirejä.

Tietokone julkaistiin vuonna 1961. Päivitetty seuraaja B5500 julkaistiin vuonna 1964, jonka seuraaja B6500 julkaistiin vuonna 1966.

Tietokoneessa oli pinokäskyjä ALGOL 60 -ohjelmien tehokkaaseen suoritukseen. Laitteiston suunnittelussa oli mukana periaatteita kuten mahdollisuus suorittaa ohjelmaa riippumatta sen sijainnista, data olisi riippumaton sen sijainnista ja muistiosoitus ohjelmissa käyttäisi kontekstia hyödyksi.

B5000:n Master Control Program (MCP) oli mahdollisesti ensimmäinen korkeamman tason ohjelmointikielellä toteutettu käyttöjärjestelmä. MCP tallennettiin osaan rumpumuistia, josta sitä kutsutaan tietyissä tapahtumissa tai järjestelmätilanteissa. MCP:n suoritusta kutsuttiin *kontrollitilaksi* () ja siirtymät kontrollitilaan tapahtuvat keskeytyksien kautta.

## Lähteet

## Aiheesta muualla
* Dokumentaatiota bitsavers.org-palvelussa  
* Design of the B 5000 System (PDF)
Lead (Etelä-Dakota)

**Lead** [ˈliːd] on kaupunki Yhdysvaltojen Etelä-Dakotan osavaltion länsiosassa. Kultakaivoksen ympärille syntynyt kaupunki sijaitsee Lawrencen piirikunnassa Black Hills -vuoristossa lähellä Wyomingin rajaa. Vuoden 2010 väestönlaskennassa Leadin asukasluku oli 3&nbsp;124. Piirikunnan hallintokaupunki Deadwood sijaitsee heti Leadin koillispuolella, ja kaksoiskaupunkia kutsutaan usein yhteisnimellä Lead-Deadwood.

## Historiaa

Leadin kaupunki perustettiin virallisesti vuonna 1876 sen jälkeen kun alueelta oli löydetty lupaavia kultaesiintymiä. Väkiluku nousi vuoteen 1910 mennessä yli kahdeksaan tuhanteen. Kaupungin Homestake Mine kehittyi läntisen pallonpuoliskon tuottavimmaksi kultakaivokseksi, joka ulottui syvimmillään 2,5 kilometrin syvyyteen. Kaivos lakkautettiin vuoden 2001 lopussa.

1900-luvun alussa Leadin kultakaivoksiin tuli siirtolaistyövoimaa erityisesti Italiasta ja Suomesta. Kaupungin 8&nbsp;000 asukkaasta oli vuoden 1910 paikkeilla suomalaisia noin 950. Muun muassa Kokoomuksen kansanedustajana ja lestadiolaissaarnaajana myöhemmin tunnettu Sakari Ainali työskenteli nuoruudessaan Leadin kultakaivoksessa kymmenisen vuotta. Myös suomalaisen ja amerikkalaisen työväenliikkeen merkkimies Oskari Tokoi työskenteli jonkin aikaa Leadissä ja perusti kaupunkiin raittiusyhdistyksen. Vuoteen 1971 saakka Leadissä toimi suomalaisten lestadiolaisvaikutteinen luterilainen seurakunta.

Homestaken kaivoksessa toimii nyt fysiikan tutkimuskeskus Sanford Underground Research Facility (SURF). Vuosina 1970–1994 siellä suoritettiin Homestaken kokeena tunnettua auringon neutriinojen tutkimusohjelmaa, josta Raymond Davis palkittiin fysiikan Nobelilla vuonna 2002.

Vuodesta 1974 Leadin kaupunki ja kaivos ovat olleet listattuna Yhdysvaltojen kansallisesti merkittävien historiallisten paikkojen joukkoon. Kaupungissa toimii kaivosmuseo. Tunnin ajomatkan päässä Leadista eteläkaakkoon sijaitsee Mount Rushmoren kallioon veistetty muistomerkki Yhdysvaltain neljän presidentin kasvokuvineen.

## Lähteet

## Aiheesta muualla
Von Kármánin vakio

Virtausdynamiikassa **von Kármánin vakio** on dimensioton vakio, joka esiintyy logaritmisessa virtauslaissa. Vakio on nimetty Theodore von Kármánin mukaan. Tarkastellaan turbulenttista fluidin virtausta lähellä seinää, jolla on liukumaton reunaehto. Tällöin seinän läheisessä rajakerroksessa virtauksen profiili on

: u=\frac{u_{\star}}{\kappa}\ln\frac{z}{z_0},

missä *u* on keskimääräinen virtausnopeus korkeudella *z* reunan yläpuolella. Rosoisuuskorkeus (tai rosoisuuspituus) *z<sub>0</sub>* on se korkeus, jolla *u* näyttää menevän nollaan. Kaavassa *κ* on von Kármánin vakio (n. 0,41), ja u_\staron kitkanopeus, joka riippuu virtauksen pohjan leikkausjännityksestä *τ<sub>w</sub>* :

: u_\star = \sqrt{\frac{\tau_w}{\rho}},

missä *ρ* on fluidin tiheys.

Von Kármánin vakiota käytetään turbulenssimallinnuksessa, esimerkiksi rajakerrosmeteorologiassa, laskettaessa liikemäärän, lämmön ja kosteuden vuota ilmakehästä maan pinnalle. Sen arvon ajatellaan olevan universaali (*κ* ≈ 0,40). Von Kármánin vakio ei kuitenkaan vaikuta olevan universaali uomavirtauksissa, joissa esiintyy pohjakuljetusta.

Viime vuosikymmeninä Kármánin vakion arvoa on tutkittu säännöllisesti. Eri katsauksissa *κ*:n arvoiksi ilmoitetaan lukuja väliltä 0,35–0,42. Yli kahdeksantoista tutkimuksen johtopäätös on, että *κ* on vakio ja se on likimain 0,40.

## Katso myös
* Logaritminen tuulilaki

## Lähteet
Jenni-Juulia Wallinheimo-Heimonen

**Jenni-Juulia Wallinheimo-Heimonen** (s. 1974) on vammaispoliittinen taiteilija ja monitaiteen taiteilijaprofessori. Hän tekee taidetta, joka käsittelee vammaisuuteen liittyviä kysymyksiä. 

## Ura
Wallinheimo-Heimonen on opiskellut tekstiilialaa Hämeen ammattikorkeakoulun (HAMK) Wetterhoffilla Hämeenlinnassa sekä Taideteollisessa korkeakoulussa. (BA 2002).

Hän on ohjannut ja käsikirjoittanut vammaisuudesta kertovia  lyhytelokuvia kuten How Great is Your Darkness?, Illusionist's Visions sekä Reflector of Living Will, joista viimeinen palkittiin parhaasta käsikirjoituksesta Pisa Robotic Film festivaaleilla 2018.  

2019 Wallinheimo-Heimonen sai monitaiteen valtionpalkinnon. Wallinheimo-Heimosen teoksista on noussut kohu, kun niitä oli esillä Nurmijärven kirjastossa. Hän on saanut Nurmijärven kunnan kulttuuripalkinto Konstiniekan 2016 sekä Vimma-kulttuuripalkinnon 2009.  

2022 Wallinheimo-Heimonen osallistui Pohjoismaiden kulttuuripanostukseen Nordic Bridges kolmen kuukauden residenssillä ja näyttelyllä Toronton Harbourfront Centressä. 

2024 Wallinheimo-Heimonen, Pia Lindman ja Vidha Saumya on valittu Suomen paviljonkiin 60. Venetsian taidebiennaaliin. 

Wallinheimo-Heimonen on toiminut myös järjestöaktiivina. Hän on toiminut Invalidiliiton naistyöryhmän puheenjohtajana. 

Wallinheimo-Heimonen on tuonut työssään esiin vammaisten ihmisten oikeuden kauneuteen. 

Wallinheimo-Heimonen on Monitaiteen taiteilijaprofessori 2025-2029. Hän on saanut työskentelyynsä apurahaa Koneen Säätiöltä.. 2019-2021 hän työskenteli Taiteen edistämiskeskuksen 3-vuotisella apurahalla.  

## Yksityiselämä
Wallinheimo-Heimonen sairastaa synnynnäistä luuston haurautta.

## Lyhytelokuvia

* How Great Is Your Darkness? (2024, 11:10 min).
* Alternative Way of Being Human (2019, 7 min)
* My Whimsical Resonance (2021, 10 min)
* Great-GrandPa Looked Like E.T. (2020, 5 min)
* Muuten menee katu-uskottavuus (2020, 6:30 min)
* Reflector of Living Will (2018, 8 min)

## Palkinnot
* Monitaiteen valtionpalkinto 2019
*Nurmijärven kunnan kulttuuripalkinto Konstiniekka 2016.
* Vimma-kulttuuripalkinto 2009

## Lähteet

## Aiheesta muualla
* Jenni-Juulia Wallinheimo-Heimosen verkkosivut
* Jenni-Juulia Wallinheimo-Heimonen AV-arkin verkkosivuilla.
IBM System/38

**IBM System/38** on IBM:n valmistama keskitason tietokonesarja, joka esiteltiin 24. lokakuuta 1978. Ensimmäiset vuodelle 1979 suunnitellut toimitukset viivästyivät vuodelle 1980.

Mallia edelsi IBM System/3. Mallin seuraajaksi tuli IBM AS/400.

Käyttöjärjestelmä oli nimeltään Control Program Facility (CPF).

System/38:n julkaisun jälkeen IBM julkaisi IBM System/36:n, joka oli seuraaja IBM System/34:lle.

## Lähteet

## Aiheesta muualla
* Dokumentaatiota bitsavers.org-palvelussa
Superpesiksen kultainen pilli

**Kultainen pilli** valittiin ensimmäisen kerran vuonna 2005 ja on siitä lähtien jaettu joka vuosi. Kultainen pilli luovutetaan tuomarille, jonka pelaajat ovat äänestäneet parhaaksi tuomariksi.

## Kultainen pilli-voittajat
:

## Lähteet
* 

### Viitteet
Eden Ahbez

**George Alexander Aberle**, joka tunnettiin taiteilijanimeltään **eden ahbez** (15. huhtikuuta 1908 Brooklyn, New York, Yhdysvallat – 4. maaliskuuta 1995 Los Angeles, Kalifornia, Yhdysvallat), oli yhdysvaltalainen lauluntekijä ja muusikko, jonka elämäntavalla Kaliforniassa oli suurta vaikutusta hippiliikkeeseen. 

Ahbez sävelsi Nat King Colen vuoden 1948 kappaleen ”Nature Boy”, joka oli Yhdysvaltain musiikkilistan ensimmäisellä sijalla kahdeksan viikon ajan. Hänellä oli olkapäihin ylettyvät hiukset sekä parta ja hän kertoi elävänsä kolmella dollarilla viikossa, nukkuen ulkona perheensä kanssa ja syöden vihanneksia, hedelmiä ja pähkinöitä. 

Eden ahbez kuoli auto-onnettomuudessa 86 vuoden ikäisenä 4. maaliskuuta 1995. 

## Lähteet
Heikki Teittinen

**Heikki Urho Teittinen** (30. syyskuuta 1894 Vesanto – 10. maaliskuuta 1980 Juva) oli suomalainen laulunopettaja, kuoronjohtaja ja suomentaja. Hän perusti Helsingin Kamarikuoron ja hänet tunnettiin "kamarikuorolaulun isänä".

Taipaleen kylästä Juvalla kotoisin olleen Teittisen vanhemmat olivat kansakoulunopettaja Antero Teittinen ja Henni Pursiainen. Hän pääsi ylioppilaaksi 1915 ja opiskeli aluksi Helsingin yliopistossa teologiaa kunnes siirtyi musiikin pariin. Hän opiskeli Helsingin musiikkiopistossa 1917–1918 ja lisäksi vuosina 1928–1938 ulkomailla Saksassa Georg Arminin oppilaana, Italiassa ja Ranskassa. Teittinen oli vuodesta 1939 alkaen päätoimisesti laulunopettajana ja hän perusti Helsingin Kamarikuoron oppilaistaan osallistuen sen kanssa muun muassa Walesin kansainväliseen kuorokilpailuun. Teittinen toimi myös ruotsalaisen Karlskogan Kamarikuoron johtajana 1949–1961 ja ohjasi norjalaista ylioppilaskuoroa. Hän johti pitkään myös Helsingin NMKY:n sekakuoroa ja mieskuoroa, Kilven Kuoroa ja Åbo Sångarbröderiä.

Jäätyään eläkkeelle 1969 Teittinen lopetti Turussa ja Helsingissä pitämänsä laulukoulut ja palasi Juvalle. Hän perusti Juvan kansalaisopiston yhteyteen Juvan Kamarikuoron ja vuonna 1976 Teittisen johdolla valmistui paikallisin juvalaisvoimin pienoisooppera *Kevään kuningatar*. Teittiselle myönnettiin valtion taiteilijaeläke vuonna 1973.

## Kirjallista tuotantoa
* *Yhtä ja toista laulujen esityksestä* ; kokoillut Heikki Teittinen. Kamarilauluja 19. Helsinki 1956

## Suomennoksia
* E. Temple Thurston : *Suloisen järjettömyyden kaupunki* ; englanninkielestä suom. Heikki Teittinen. Otava 1924, 2. painos 1950
* William J. Locke : *Septimus* : romaani. Otava 1926
* Jean de La Brète : *Villivarsa* : romaani ; ranskankielestä suomentanut Heikki Teittinen. Otava 1927
* T. E. Lawrence : *Erämaan kapina* ; tekijän valtuuttamana englanninkielestä suomentanut Heikki Teittinen. Satakunnan Kirjateollisuus, Pori 1928
* *Etsijän tarina* ; kirjoittanut Mabel Zichy ; suomentanut Heikki Teittinen. Suomen teosofinen seura, Helsinki 1928
* Richard Halliburton : *Mainehikas seikkailu* ; tekijän luvalla englanninkielestä suomentanut Heikki Teittinen. Satakunnan Kirjateollisuus, Pori 1928
* Edgar Wallace : *Tyttö laivassa* ; englanninkielestä suomentanut Heikki Teittinen. Otava 1928, 2. painos 1951 (alkuteos *Penelope of the "Polyantha"*)
* F. Tennyson Jesse : *Hullu Tom* ; suomentaneet Yrjö Gustafson ja Heikki Teittinen. Kansanvalta, Helsinki 1929
* Frank Heller : *Korsikkalainen perintöni* : romaani, tekijän luvalla suomentanut Heikki Teittinen. Otava 1929
* B. Junius Wood : *Salaperäinen Siperia* ; englanninkielestä suomentanut Heikki Teittinen. Satakunnan Kirjateollisuus, Pori 1929
* J. J. Connington : *Yhdeksän ratkaisua* ; tekijän luvalla englanninkielestä suomentanut Heikki Teittinen. Jännitysromaani n:o 1. Otava 1929 (*The Case with Nine Solutions*)

## Lähteet
Jegor Rykov

**Jegor Rykov** (s. 14. huhtikuuta 1997 Vidnoje, Venäjä) on venäläinen jääkiekkopuolustaja. Hän laukoo vasemmalta.  

## Pelaajaura
Kaudella 2015–2016 alkaneella KHL-urallaan hän on pelannut 248 runkosarjaottelua tehopistein 5+47=52. Pudotuspeleissä hän on pelannut 52 ottelua tehden kuusi syöttöpistettä. 

New Jersey Devils varasi Rykovin viidennellä kierroksella vuoden 2016 varaustilaisuudessa. NHL:n siirtotakarajalla helmikuussa 2018 Devilsin ja New York Rangersin Michael Grabnerista tekemän pelaajakaupan osana Rykovin NHL-oikeudet siirtyivät Rangersille. Kauden 2016–2017 päätteeksi Rykov voitti SKA:n joukkueessa Gagarin Cupin.

Venäjän maajoukkueessa Rykovilla on hopea- ja pronssimitalit alle 20-vuotiaiden MM-kilpailuista.

## Lähteet
Luettelo Brändön julkisista taideteoksista ja muistomerkeistä

**Luettelo Brändön julkisista taideteoksista ja muistomerkeistä** sisältää Brändön kunnassa olevat pysyvät patsaat, muistomerkit ja muistolaatat.

## Julkiset taideteokset, muistomerkit ja muistolaatat

## Lähteet
Al-Salt

**Al-Salt** tai **As-Salt** on kaupunki Jordaniassa Al Balqa'n kuvernoraatissa pääkaupunki Ammanin länsipuolella. Sen asukasluku oli vuonna 2018 107&nbsp;874 ja sen asukkaista noin 35&nbsp;% on kristittyjä. 

## Maantiede

Al-Salt sijaitsee noin 28 kilometriä Jordanian pääkaupunki Ammanista länteen noin 840 metrin korkeudella merenpinnasta. Alue on vuoristoista ja metsäistä. Lähistöllä on useita lähteitä, jotka tekevät mahdolliseksi maatalouden harjoittamisen paikallisissa laaksoissa.

## Historia
Hellenistisellä kaudella ja Rooman valtakunnan aikana nykyinen al-Salt tunnettiin nimellä *Gadara*. Nykyinen nimi al-Salt lienee johdettu roomalaisaikana käytetystä nimestä *Regis Saltus*, joka viittasi kruununmaihin Palaestina Priman provinssissa. Ensimmäinen maininta al-Saltista historiallisissa lähteissä on vuodelta 1118. Maininta liittyi Jerusalemin kuningas Baudouin II:n ja Damaskoksen atabegin Zahir al-Din Tughtiginin neuvotteluihin aselevosta. Muslimihallitsijat rakennuttivat al-Saltin linnoituksen Ra's al-Amir -kukkulalle vuonna 1220 ja Egyptin mamelukkihallitsija Baibars laajensi linnoitusta valtakaudellaan. Kaupunki kukoisti mamelukkien valtakaudella ja kaupungista oli kotoisin useita *al-Salti*-nimellä tunnettuja oppineita. Kaupunki taantui Osmanien valtakunnan alkuaikoina ja Egyptin hallitsija Ibrahim paššan sanotaan tuhonneen kaupungin linnoituksen hänen hallitessaan Syyriaa vuosien 1831 ja 1840 välillä. Linnoituksen rauniot ovat säilyneet nykypäiviin saakka. Osmaniviranomaiset pyrkivät elvyttämään al-Saltin aluetta 1800-luvun lopulla. Sen merkitys kasvoi ja kaupunkiin saapui muuttajia esimerkiksi Damaskoksesta, Hamasta, Nabluksesta ja muualta Palestiinasta. Monet etenkin Palestiinasta muuttaneet olivat kristittyjä useista kirkkokunnista. Valtio ja lähetyssaarnaajat perustivat kaupunkiin kouluja, mikä teki al-Saltista alueellisen koulutuksen keskuksen. Jordanian ensimmäinen toisen asteen oppilaitos perustettiin al-Saltiin vuonna 1925. Al-Salt oli myös paikka, jossa brittiläinen Transjordanian ja Palestiinan valtuutettu sir Herbert Samuel julkaisi Transjordanian šeikeille suunnitelman Transjordanian itsehallinnosta.

Al-Salt lisättiin Unescon maailmanperintöluetteloon vuonna 2021.

## Väestö
Al-Saltin asukasluku vuonna 2018 oli 107&nbsp;874. Vuonna 1993 sen asukasluku oli arviolta 60&nbsp;740. Muslimit muodostavat al-Saltin asukkaiden valtaosan, mutta noin 35&nbsp;% sen asukkaista on kristittyjä. Kristittyjen suhteellinen osuus al-Saltissa on huomattavasti suurempi, kuin koko Jordaniassa.

## Lähteet

## Aiheesta muualla
Vuoden pesäpallotuomari

**Vuoden pesäpallotuomari** valittiin ensimmäisen kerran vuonna 1957 ja on siitä lähtien jaettu joka vuosi.

## Vuoden pesäpallotuomarit

## Lähteet
* 

### Viitteet
Rome (albumi)

**Rome** on yhdysvaltalaisen tuottaja Danger Mousen ja italialaisen säveltäjä Daniele Luppin studioalbumi, jonka julkaisi Parlophone 16. toukokuuta 2011. Albumilla vierailevat artistit Jack White ja Norah Jones. Albumin parissa työskenteltiin viisi vuotta ja se nauhoitettiin Forum Studios -studiolla Roomassa. Albumi ottaa vaikutteita spagettiwestern-elokuvista.

## Kappaleet
#
#
#
#
#
#
#
#
#
#
#
#
#
#
#

## Arvostelut
* Consequence of Sound: C+
* Pitchfork: 7.0

## Lähteet
Coloring Book

__NOTOC__
**Coloring Book** on chicagolaisen hip-hop artisti Chance the Rapperin kolmas mixtape, joka julkaistiin omakustanteena 13. toukokuuta 2016 ainoastaan Apple Musiciin, mutta se ilmestyi 27. toukokuuta 2016 muihin striimauspalveluihin. Albumilla vierailee monia tunnettuja artisteja, kuten muun muassa Kanye West, Justin Bieber tai 2 Chainz.

Albumi oli ensimmäinen, joka pääsi Billboard 200 -listalle pelkästään striimausten myötä, korkeimmillaan albumi oli kahdeksannella sijalla. Albumi voitti vuoden 2017 Grammy-palkintogaalassa palkinnon parhaasta rap-albumista.

Albumin nimeksi piti tulla **Chance 3**, mutta se muutettiin lopulta nykyiseksi Coloring Bookiksi, kannen suunnitteli Brandon Breaux, joka on suunnitellut myös Bennetin aiempien albumiensa kannet.

## Taustaa
Edellisen Acid Rap -mixtapen julkaisun jälkeen Bennett muutti huvilaan Los Angelesiin, jossa hän meinasi menettää uskonsa kristinuskon Jumalaan, koska hän addiktoitui Xanax-lääkkeisiin. Bennett muutti lopulta takaisin Chicagoon tyttöystävänsä luokse ja pääsi eroon Xanaxista. Hän tuli taas uskoon ja he saivat lapsen, Kenslin. Hän ehti myös työskennellä vuonna 2016 Kanye Westin seitsemännen sooloalbumin *[[The Life of Pablo]]n* parissa, hän vieraili kappaleella "Ultralight Beam".

Albumin julkaisupäivä paljastettiin *[[The Jimmy Fallon Show]]* -ohjelmassa 6. toukokuuta samalla kun Bennett esitti kappaleen "Blessings". Albumilta julkaistiin kolme singleä, "Summer Friends", "Angels" ja "No Problem".

## Kappaleet
#
#
#
#
#
#
#
#
#
#
#
#
#
#

## Arvostelut
Albumi sai paljon positiivista palautetta kriitikoita, he pitivät Bennetin tavasta sekoittaa gospelia ja hiphop-musiikkia keskenään. Musiikkisivusto Pitchfork antoi albumille "Best New Music" -tittelin;

* Pitchfork: 9.1/10
* Rolling Stone: 

## Lähteet
Faya

**Faya** on Nigerin oikeanpuoleinen sivujoki Malissa. Se laskee Nigeriin hieman ennen Koulikoroa. Joen valuma-alue on 2&nbsp;190 neliökilometriä.

Joen ympärillä sijaitsee lähes 80&nbsp;000 hehtaarin laajuinen suojeltu Fayan metsäalue. Maan pääkaupungin Bamakon läheisyydestä huolimatta metsä on säilynyt melko hyvin. Sitä uhkaavat polttopuun kerääminen, puuhiilen poltto, karjan laiduntaminen ja metsäpalot. Metsän tilaa yritetään parantaa istutuksilla sekä kehittämällä luontomatkailua ja paikallisen väestön elinkeinoja.

## Lähteet
William Brent

**William Brent Unger** (s. 15. lokakuuta 1995 Palm Beach County, Florida) on yhdysvaltalainen näyttelijä. Hänet tunnetaan parhaiten Chase Davenportin roolista sarjassa Lab Rats. Brent käytti vuoteen 2016 asti nimeä Billy Unger, mutta otti silloin käyttöön nimen William Brent. 

## Filmografia

## Lähteet
Ilpo Linko

**Ilpo Ilkka Kalevi Linko** (18. heinäkuuta 1937 Pori – 24. lokakuuta 2017) oli suomalainen diplomi-insinööri ja kauppatieteen maisteri, joka toimi Rastorin pitkäaikaisena toimitusjohtajana.  

Ilpo Linko syntyi varatuomari Visa Frans Lingon ja Ellen Mathilda Kivisen perheeseen. Hän avioitui Mona Carita Kihlströmin kanssa.  Linko valmistui diplomi-insinööriksi 1959 ja kauppatieteen  maisteriksi 1971. Linko toimi Mec-Rastorin varatoimitusjohtajana 1967–1974 ja H. B. Maynard & Co:n palveluksessa Lontoossa 1974–1975. Kaukomarkkinoiden toimitusjohtaja Linko oli 1975–1977 ja Rastorin vuodesta 1977. Hän työskenteli Rastorin toimitusjohtajana parikymmentä vuotta, aina vuoteen 1996 saakka. 

## Lähteet
Inna (albumi)

**Inna** on romanialaisartisti Innan neljäs studioalbumi. Se julkaistiin 30. lokakuuta 2015 muualla paitsi Japanissa, jossa se julkaistiin jo 23. heinäkuuta 2015 nimellä ”Body and the Sun”.

## Kappaleet
# 
# 
# 
# 
#  
# 
# 
# 
# 
# 
# 
# 
#  
# 
# 
# 
# 
# 

## Lähteet
Aurinkorannikon matkaopaskoulu

**Aurinkorannikon Matkaopaskoulu** on Espanjan Aurinkorannikolla toimiva yksityinen oppilaitos, joka valmistaa ulkomaan matkaoppaita Suomessa toimivien valmismatkanjärjestäjien lomakohteisiin; koulusta valmistuneita rekrytoivat Apollo, Aurinkomatkat, Tjäreborg ja TUI.

Oppilaitos on rekisteröity Espanjaan. Koulutusta valvova viranomainen on Málagan maakuntahallinto. Koulutus ammattiin on käytännönläheistä ja tapahtuu matkakohteessa.   

Opetus tapahtuu suomen kielellä. Opiskelijat saavat ulkomaan matkaoppaan, aktiviteettioppaan sekä lasten oppaan koulutuksen. Koulutus kestää kuukauden ja oppilaitoksesta valmistuvat nimetään ulkomaan matkaoppaaksi. Matkaopaskouluja järjestetään syksyisin ja keväisin. Koulu on ollut toiminnassa vuodesta 2015. Oppilaitos sijaitsee Fuengirolan kaupungissa, Los Bolichen kaupunginosassa.

## Aiheesta muualla
Kotisivut
Epstein

**Epstein** on sukunimi, joka on muun muassa seuraavilla henkilöillä:

*Brian Epstein (1934−1967), brittiläinen pop/rock-manageri
*Charles Epstein, yhdysvaltalainen matematiikan professori
*Fred Epstein (1937–2006), yhdysvaltalainen kirurgi
*Howie Epstein (1955−2003), yhdysvaltalainen basisti
*Jacob Epstein (1880−1959), yhdysvaltalais-brittiläinen kuvanveistäjä
*Jane Ace (o.s. *Epstein* ?−1974), yhdysvaltalainen näyttelijä
*Jean Epstein (1897−1953), ranskalainen elokuvaohjaaja, elokuvateoreetikko ja kirjailija
*Jeffrey Epstein (1953−2019), yhdysvaltalainen liikemies.
*Julius J. Epstein (1909–2000), yhdysvaltalainen käsikirjoittaja
*Mikhail Epstein (s. 1950), venäläis-yhdysvaltalainen kirjallisuustieteilijä ja kulttuurintutkija
*Philip G. Epstein (1909–1952), yhdysvaltalainen käsikirjoittaja.
Za golemite mazhe

**Za golemite mazhe** () on bulgarialaisen pop-folk-laulajan Tatyanan single. Single julkaistiin 12. joulukuuta 2017.
## Lähteet

## Aiheesta muualla
* Virallinen YouTube-video
Kosovon operaatio (1944)

**Kosovon operaatio** oli sarja asevoimien operaatioita jotka johtivat yhteen viimeiseen pinnistykseen toisen maailmansodan aikana. Operaation aloitti Bulgarian armeija Jugoslavian ja Albanian partisaanit kanssa. Operaation tarkoituksena oli häätää saksalaiset Kosovosta.

Päävoimat tässä operaatiossa olivat Bulgarian toinen armeija, Jugoslavian kahdeskymmenesneljäs ja neljäskymmeneskuudes divisioona, ensimmäinen ja viides *Kosovo-Metohija* prikaatti, sekä Albanian kansanvapautus armeijan kolmas ja viides prikaatti. Nämä voimat saivat avustusta Neuvostoliitolta ja Länsiliittoutuneilta. Saksan joukot koostuivat seitsemästä tuhannesta miehestä ja Kampfgruppe Langerista, sekä kolmesta jalkaväki komppaniasta, yhdestä tykistö patterista ja yhdestö panssari joukkueesta. Mukana oli 7 000 Waffen SS miestä.

Saksaa auttoi 10 000 Balli Kompëtar miestä Albaniasta. Balli Kompëtar oli Albanialainen anti-kommunistinen nationalistinen järjestö. Balli Kompëtar ja Waffen SS toimivat jälkijoukkoina Wehrmachtin perääntyessä. Saksa käytti SS Skanbergiä vuorille etenemisessä ja partisaanien rohkaisemisessa. Hyökkäyksen alkaessa Saksaa vastaan SS Skanberg käskettiin tukahduttamaan partisaanien ja heidän kannattajiensa vastarinta. Käskyn seurauksena Albanialaisia partisaani vankeja ammuttiin ja hirtettiin Kosovossa 23. lokakuuta.

Operaatio johti kommunistien haltuun ottoon Kosovossa, joka tapauksessa Saksalaiset onnistuivat perääntymään ja vapautumaan motista jonka kommunistit olivat järjestäneet heille.

## Seuraukset
Kosovon alueen vapauttaminen Saksalta ei tuonut välitöntä rauhaa ja järjestystä. 2. joulukuuta 1944 anti-kommunisti Albaanit Drenican alueelta hyökkäsivät Trepcan kaivoskompleksiin ja muihin kohteisiin. 2 000 miehen voimalla nämä anti-kommunistit onnistuivat torjumaan 30 000 miehen partisaanijoukkoja kahden kuukauden ajan.

## Lähteet
* Islam and Nazi Germany's War
* The SS Hunter Battalions: The Hidden History of the Nazi Resistance Movement 1944-45
* Albania at War, 1939-1945
Oudhin kuningaskunta

**Oudhin kuningaskunta** tai **Awadhin kuningaskunta** oli 1700- ja 1800-luvuilla Pohjois-Intian alueella hallinnut kuningaskunta. Oudhin kuningaskunta syntyi Mogulivaltakunnan romahtamisen seurauksena 1700-luvulla. Aluetta hallinnut dynastia kieltäytyi enää maksamasta mogulivallalle maaveroa, järjesti oman armeijansa ja julisti itsensä Oudhin perinnöllisiksi hallitsijoiksi. Maan ensimmäinen kuningas oli Saadat Khan Burhan-ul-Mulk. Valtio toimi itsenäisesti vuoteen 1856 saakka, jolloin Iso-Britannia otti alueen hallinnon itselleen.

## Lähteet
Bengalin Subah

**Bengalin Subah** oli Mogulivaltakunnan hallitsema alue Bengalissa, nykyisen Intian ja Bangladeshin alueella. Bengalin Subahin perustivat mogulihallitsijat, jotka Bengalin sulttaanikunnan valloittamisen jälkeen liittivät alueen omaan imperiumiinsa. Mogulivallan romahtamisen jälkeen Bengalia hallinnut nawab alkoi toimia itsenäisesti. Bengalin hallitsijat toimivat itsenäisesti vuoteen 1757 saakka, jolloin Englannin Itä-Intian kauppakomppania valloitti sen.

## Lähteet
Doctor Foster

**Doctor Foster** on brittiläinen psykologinen draamasarja, joka alkoi BBC One -kanavalla 9. syyskuuta 2015. Sarjan pääosassa on Tohtori Gemma Foster (Suranne Jones), joka epäilee hänen miehellään olevan suhde toiseen naiseen. Gemma päättää selvittää totuuden, minkä seurauksena hän ajautuu pakkomielteen pimeälle polulle. Hänen elämänsä suistuu täysin raiteiltaan, ja alkaa kaikkia järisyttävä vyyhti.

Sarjan on luonut ja käsikirjoittanut Mike Bartlett. Ensimmäisen tuotantokauden ohjasi Tom Vaughan ja toisen tuotantokauden Jeremy Lovering. Pääosan esittäjä Suranne Jones voitti kehutusta roolityöstään parhaan naisnäyttelijän BAFTA-palkinnon.

Syksyllä 2015 esitetty ensimmäinen tuotantokausi sai loistavan vastaanoton niin katsojilta kuin kriitikoiltakin, ja sarjaa kutsuttiinkin "vuoden 2015 TV-tapaukseksi". Toinen tuotantokausi alkoi BBC Onella 5. syyskuuta 2017. Molemmat kaudet keräsivät myös erittäin hyvät katsojaluvut, ja 10 miljoonan katsojan raja ylittyi useaan otteeseen. Suomessa Yle TV1 esitti sarjan molemmat tuotantokaudet putkeen 28. helmikuuta 2018 alkaen.

## Rooleissa
**Ensimmäinen kausi**

*Suranne Jones – Tri. Gemma Foster, 37-vuotias yleislääkäri, joka alkaa epäillä, että hänen miehellään on suhde.
*Bertie Carvel – Simon Foster, 40-vuotias rakennussuunnittelija ja Gemman aviomies.
*Clare-Hope Ashitey – Carly Williams, Gemman potilas, joka auttaa tätä tutkimaan Simonin salattua elämää.
*Cheryl Campbell – Helen Foster
*Jodie Comer – Kate Parks, 23-vuotias yliopistosta valmistunut nainen, jolla on ollut kahden vuoden ajan salasuhde Simon Fosterin kanssa.
*Navin Chowdhry – Anwar
*Victoria Hamilton – Anna Baker
*Tom Taylor – Tom Foster, Gemman ja Simonin 11-vuotias poika.
*Martha Howe-Douglas – Becky Hughes
*Adam James – Neil Baker
*Thusitha Jayasundera – Ros Mahendra.
*Sara Stewart – Susie Parks
*Neil Stuke – Chris Parks
*Robert Pugh – Jack Reynolds
*Ricky Nixon – Daniel Spencer
*Daniel Cerqueira – Gordon Ward, luulosairas, joka säännöllisesti käy Gemman vastaanotolla.
*Megan Roberts – Isobel, Tomin ystävä.

**Toinen kausi**

*Suranne Jones – Gemma Foster
*Bertie Carvel – Simon Foster
*Tom Taylor – Tom Foster
*Jodie Comer – Kate Parks
*Victoria Hamilton – Anna Baker
*Adam James – Neil Baker
*Prasanna Puwanarajah – James, Gemman uusi romanttisen kiinnostuksen kohde.
*Sian Brooke – Siân Lambert, Gemman klinikan uusi lääkäri, jolla on salaperäinen yhteys Simoniin.
*Hope Lloyd – Isobel
*Frank Kauer – Max, Tomin paras kaveri.
*Thusitha Jayasundera – Ros Mahendra
*Joanie Kent – Amelie Foster, Simonin ja Katen tytär.
*Daniel Cerqueira – Gordon Ward
*Helena Lymbery – rouva Walters, Tomin koulun rehtori.
*Martha Howe-Douglas – Becky Hughes
*Sara Stewart – Susie Parks
*Neil Stuke – Chris Parks
*Clare-Hope Ashitey – Carly Williams
*Philip Wright – Connor, Rosin kihlattu ja myöhemmin aviomies.

## Lähteet
Suranne Jones

**Suranne Jones** (s. **Sarah Anne Jones**, 27. elokuuta 1978) on englantilainen näyttelijä ja tuottaja, joka tunnetaan pääasiassa televisiorooleistaan. Hän tuli tunnetuksi vuosina 2000–2004 Kate McDonaldin roolista saippuasarjassa *[[Coronation Street]]*. Coronation Streetin jälkeen Jones näytteli muun muassa televisiosarjoissa *Vincent* (2005–2006), *Strictly Confidential* (2006) sekä *Harley Street* (2008). Hän keräsi kehuja roolistaan murhaaja Ruth Slaterina minisarjasta *Unforgiven* (2009).

Jones näytteli vuosina 2011–2016 toista pääroolia, rikosylikonstaapeli Rachel Baileyta poliisisarjassa *Scott & Bailey*. Hän toimi sarjassa myös tuottajana. 

Kenties merkittävimmän roolityönsä Jones teki psykologisessa draamasarjassa *[[Doctor Foster]]* (2015–2017), jossa hän näytteli menestyvää Tohtori Gemma Fosteria, joka ajautuu pakkomielteen synkälle polulle alettuaan epäillä aviomiestään pettämisestä. Jones voitti sarjasta parhaan naisnäyttelijän BAFTA-palkinnon vuonna 2016.
Elämää suurempaa

**Elämää suurempaa** on Matti Kinnusen ohjaama ja käsikirjoittama kuusiosainen suomalainen draamasarja, jonka pääosissa näyttelevät Jussi Nikkilä, Misa Lommi, Matti Mäntylä, Mikko Virtanen sekä Vilma Melasniemi. Sarja esitettiin Yle TV1:llä marras–joulukuussa 2012.

Sarja kertoo pankkialalla työskentelevästä Anssista (es. Jussi Nikkilä), joka joutuu syrjäytetyksi työpaikallaan. Islantilaispankin kaatumisen myötä hän onnistuu sijoittajan turvin voittamaan suuren summan rahaa, mutta pankkikriisin myötä hänen perheensä asiat vaarantuvat.

## Rooleissa

## Lähteet

## Aiheesta muualla
* ''Elämää suurempaa'' Yle Areenassa
*
Aureliano Bolognesi

**Aureliano Bolognesi** (15. marraskuuta 1930 Sestri Ponente – 30. maaliskuuta 2018) oli italialainen nyrkkeilijä ja olympiavoittaja.

Bolognesi voitti sarjan 60 kg olympiakultaa Helsingissä 1952. Hän voitti välierässään isäntämaan Erkki Pakkasen ja loppuottelussa Puolan Aleksy Antkiewiczin. Bolognesi kuoli 87-vuotiaana 30. maaliskuuta 2018.

## Lähteet
* Aureliano Bolognesi Bio, Stats, and Results Olympics at Sports-Reference.com 

### Viitteet
Vanessa Morgan

**Vanessa Morgan** (s. 23. maaliskuuta 1992 Ottawa, Kanada) on kanadalainen näyttelijä. Hän on näytellyt muun muassa Sarahin roolissa sarjassa *My Babysitter's a vampire* ja Antoinette Topazin roolissa sarjassa *[[Riverdale]]*.

Morgan avioitui tammikuussa 2020 baseball-pelaaja Michael Kopechin kanssa, ja he erosivat jo saman vuoden heinäkuussa. Heidän esikoisensa syntyi tammikuussa 2021.

## Lähteet

## Aiheesta muualla

*
Aminata Touré

**Aminata Touré** (s. 12. lokakuuta 1962 Dakar, Senegal) on senegalilainen poliitikko, joka toimi maan pääministerinä 2013–2014. Sitä ennen hän oli ollut oikeusministerinä 2012–2013 ja työskennellyt YK:n väestörahasto UNFPA:n sukupuoli-, ihmisoikeus ja kulttuurijaoston johtajana.

## Opiskeluaika
Touré syntyi Dakarissa vuonna 1962. Hänen isänsä oli lääkäri ja äitinsä kätilö. Hän aloitti koulunsa Tambacoundassa. Lukioaikana hän opiskeli Kaolackissa ja Dakarissa. Touré muutti korkeakouluopintoja varten Ranskaan. Taloustieteen maisteriksi hän valmistui Burgundin yliopistosta. Hän suoritti ranskalaisen DESS-jatkokoulutustutkinnon Aix-Marseillen yliopistossa, ja väitöskirjansa hän kirjoitti pariisilaisessa International School of Management -koulussa.

Touré oli jo peruskouluikäisenä aktiivinen poliittisesti. Ranskassa hän liikkui akateemisissa vasemmistopiireissä ja liittyi senegalilaiseen kommunistiseen työväenliittoon.

## Ura
### Senegalista YK:n väestörahastoon
Touré aloitti vuonna 1988 työuransa Dakarin liikennelaitoksessa, jossa hän johti yrityksen markkinoinnin ja viestinnän osastoa. Poliittisen työnsä hän aloitti vuoden 1993 presidentinvaaleissa Landing Savanén kampanjapäällikkönä.

Tourén ura Yhdistyneissä kansakunnissa alkoi vuonna 1995, jolloin hän sai paikan väestörahasto UNFPA:ssa. Hän toimi ensin Burkina Fason perhe- ja yhteiskuntasuunnitteluministerin neuvonantajana ja UNFPA:n Afrikan ranskaa puhuvien maiden alueellisena neuvonantajana. Touré johti vuosina 2003–2010 UNFPA:n sukupuoli-, ihmisoikeus ja kulttuurijaostoa.

### Ministerinä
Touré palasi vuonna 2010 Senegaliin, kun hän rupesi Macky Sallin kampanjapäälliköksi presidentinvaaleja varten. Touré toimi huhtikuussa 2012 syyskuulle 2013 Senegalin oikeusministerinä. Hän sai tuolloin mainetta tiukasta otteestaan korruptiota vastaan. Hänen kautenaan monia entisiä ministeritä ja yritysjohtajia vangittiin korruption takia. Hän sai aikaan myös Tšadin entisen diktaattorin Hissène Habrén pidätyksen. Habré oli asunut pakolaisena Dakarissa vuodesta 1990. Touré myös varmisti, että Habrén oikeudenkäynti venyi vuosien mittaiseksi. Touré sai lehdistöltä tiukan linjansa ansiosta lempinimen ”rautarouva”. Oikeusministerinä hän teki myös läheistä yhteistyötä UN Womenin Senegalin paikallisjärjestön kanssa ja pyrki edistämään sukupuolten välistä tasa-arvoa.

Touré nousi syyskuussa 2013 oikeusministeristä Senegalin pääministeriksi. Hän oli toinen nainen tehtävässä. Ensimmäisenä virkaa oli hoitanut Mame Madior Boye vuosina 2001–2002. Touréa kritisoitiin heti ministerivalinnoistaan, sillä hän valitsi uudeksi oikeusministereksi Sidiki Kaban, joka kannattaa homoseksuaalisuuden laillistamista. Touré ei ehtinyt olla virassa vuottakaan, kun presidentti Macky Sall hajotti hallituksen heinäkuussa 2014. Tourén erottamisen syynä olivat paikallisvaalit, joissa heidän Alliance pour la république -puolueensa pärjäsi huonosti. Sall valitsi seuraavana vuonna Tourén erityisavustajakseen.

## Lähteet

## Aiheesta muualla
Kosovon hyökkäys (1915)

**Kosovon hyökkäys** on ensimmäisen maailmansodan taistelu, joka käytiin 10. marraskuuta – 4. joulukuuta 1915 Balkanilla. Serbian häviö taistelussa johti Serbian armeijan perääntymiseen Albanian läpi.

## Taistelu ja Serbian häviö
Taistelu alkoi Bulgarian ensimmäisen armeijan hyökkäyksellä ja loppui Serbian täydelliseen häviöön. Ensimmäinen armeija teki päähyökkäyksensä Ňis-Pristinaan. Serbian armeija piti Prokupljea hallussa kahden päivän ajan.

Alakynnessä oleva Serbian armeija perääntyi. Serbit tekivät myöhemmin epätoivoisen vastahyökkäyksen Vranjeen ja Kumanovoon liittyäkseen ranskalaisiin joukkoihin, mutta epäonnistuivat. Bulgarian ensimmäinen armeija sai helposti vallattua Pristinan 24. marraskuuta. Sen jälkeen kaikki Bulgarian joukot etenivät saaden apua pohjoisesta Saksan yhdenneltätoista armeijalta ja Itävalta-Unkarin kolmannelta armeijalta. Taistelu loppui 4. joulukuuta, kun Debar valloitettiin. Serbit menettivät 30&nbsp;000 miestä, 199 tykkiä, 150 autoa ja valtavia määriä muita varusteita. Serbian armeija vetäytyi Albaniaan, josta se siirrettiin Kreikkaan Korfun saarelle.

## Lähteet
* Атанас Пейчев и колектив, 1300 години на стража, Военно издателство, София 1984.
* Министерство на войната, Щаб на войската (1946). Българската армия в Световната война 1915 - 1918, Vol. V. Косовската операция. Печатница на щаба навойската, София.
Lommila

**Lommila** () on kylä Espoossa Karvasmäen kaupunginosassa, Muuralan ja Bembölen välissä, lähellä Turunväylän ja Kehä III:n risteystä. Lommilan pinta-ala on noin 1,3 neliökilometriä. Lommilan yhteydet ovat hyvät Espoon keskukseen, Leppävaaraan ja Pohjois-Espooseen. Lommilan palveluihin kuuluu huonekalu-, varaosa- ja autokauppoja, automaattiasemia sekä pikaruokaravintola McDonald's, mutta asukkaita siellä on hyvin vähän. 

Suuren Rantatien varrella sijaitsevan Lommilan historiaa tunnetaan 1400-luvulta asti. Keskiajalla Lommilan kylään kuuluivat Nedre ja Övre Glomsin sekä Lövkullan kantatilat. Lövkullan ratsutila jaettiin kahtia 1756.  Nedre Glomsin 1700-luvun alussa rakennettu postitalo on yksi Espoon kaupungin vanhimmista asuinrakennuksista.

Lommilassa on Suomen vanhin Ikea, joka avattiin 1996.

## Lähteet
Salme Jaakkola

**Salme Jaakkola** (myöh. **Purjo**, 14. huhtikuuta 1936 – 3. helmikuuta 1987 Helsinki) oli suomalainen pikajuoksija. Hän edusti urallaan Porin Tarmoa.

Jaakkola voitti 100 metrillä Naisten yleisurheilun Suomen-mestaruuskilpailuissa kultaa vuonna 1954 Tampereella ajalla 12,8 s ja hopeaa vuonna 1955 Mäntsälässä ajalla 13,0 s. Viestijuoksun Suomen-mestaruuskilpailuissa hän voitti kultaa 4 × 100 metrillä vuonna 1955. Jaakkola osallistui kahteen maaotteluun vuosina 1954 ja 1955. Hänen ennätyksensä 100 metrillä on vuonna 1955 juostu 12,6 s, joka oli samalla vuoden Suomen kärkiaika.

## Lähteet
Sankarani (kunta)

**Sankarani** on maalaiskunta Sikasson alueen Yanfolilan piirissä Malissa. Sen keskuskylä Bambala sijaitsee Sélinguéjärven rannalla 30 kilometriä Yanfolilasta linnuntietä luoteeseen. Kunnassa on 7&nbsp;600 ja keskuskylässä 800 asukasta (vuonna 2009, väestönlaskenta).

Sankaranin kunta rajoittuu pohjoisessa Yanfolilan piirin Tagandougoun, idässä Séré Moussa Ani Samou De Siékorolén ja lännessä Koulikoron alueen Kangaban piirin Nougan kuntiin sekä etelässä Guineaan. Maisemaa leimaavat mäet, laaksot ja tasangot. Kunnan itäpuolella on Sankaranijoen muodostama Sélinguén tekojärvi ja länsirajalla Nigerin sivujoki Fié. Seutu kuuluu Sudanin ilmastovyöhykkeeseen. Vuotuinen sademäärä on 1000–1200 millimetriä.

Kuntaan kuuluu seitsemän kylää. Asukkaat ovat etupäässä fulbeja. Lisäksi on mandinkoja, bozoja, somonoja ja bambaroita.

Paikallisia elinkeinoja ovat maanviljely, karjanhoito, kalastus, metsien hyödyntäminen, kaupankäynti, käsityöammatit ja kullankaivuu. Tärkeimmät viljelykasvit ovat maissi, riisi, durra ja hirssi. Myytäväksi kasvatetaan puuvillaa, banaaneja, appelsiineja ja bataattia..

## Lähteet